Na temelju članka 145. stavka 2. Statuta Grada Zagreba (Službeni glasnik Grada Zagreba 19/99, 19/01, 20/01 - pročišćeni tekst, 10/04, 18/05, 2/06, 18/06, 7/09, 16/09, 25/09, 10/10, 4/13, 24/13 i 2/15), članka 32. stavka 4. i članka 44. stavka 1. Odluke o komunalnom redu (Službeni glasnik Grada Zagreba 3/14, 16/14, 22/14 i 25/15), gradonačelnik Grada Zagreba, \_\_\_\_\_\_\_\_\_\_\_ 2016., donosi

**PRAVILNIK**

**o izmjeni i dopuni Pravilnika**

**o načinu i uvjetima postavljanja te vanjskom izgledu kioska, pokretnih naprava i privremenih građevina**

**Članak 1.**

U Pravilniku o načinu i uvjetima postavljanja te vanjskom izgledu kioska, pokretnih naprava i privremenih građevina (Službeni glasnik Grada Zagreba 16/15) u članku 16. alineja 8. mijenja se i glasi:

 „- pokretne naprave – cirkuski šatori, lunaparkovi, zabavne radnje i slično mogu se postavljati ako gradonačelnik na prijedlog gradskog upravnog tijela nadležnog za gospodarstvo zaključkom utvrdi da je njihovo postavljanje od interesa za Grad Zagreb, a postavljaju se na lokacije koje estetski i prostorno mogu prihvatiti takve sadržaje i na primjerenoj udaljenosti od stambenih zgrada i drugih objekata (najmanje 500 m).“

**Članak 2.**

U članku 17. iza alineje 7. dodaje se nova alineja 8. koja glasi:

„- za postavljanje cirkuskog šatora, lunaparka, zabavne radnje i sličnog potrebno je priložiti i uvjerenje ovlaštene osobe o sigurnosti naprave.“

Dosadašnja alineja 8. postaje alineja 9.

**Članak 3.**

Ovaj pravilnik stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**Gradonačelnik**

**Grada Zagreba**

**Milan Bandić, dipl. politolog**